
R E F E R A T

pentru rectificarea bugetului de venituri şi cheltuieli pe semestrul II al anului 2010 la Regia Autonomă de Transport Timişoara, aprobat prin H.C.L. nr. 173/25.05.2010 privind aprobarea bugetului de venituri şi cheltuieli şi a criteriilor şi obiectivelor de performanţă pentru anul 2010 ale Regiei Autonome de Transport Timişoara
Prin Hotărârea nr. 173/25.05.2010, Consiliul Local al Municipiului Timişoara  a aprobat bugetul de venituri şi cheltuieli şi criteriile şi obiectivele de performanţă pentru anul 2010 ale Regiei Autonome de Transport Timişoara.

Regia Autonomă de Transport Timişoara, prin adresa înregistrată la Primăria Municipiului Timişoara cu nr. RE2010-004569/15.07.2010 a solicitat rectificarea bugetului de venituri şi cheltuieli pe semestrul II al anului 2010, aprobat prin H.C.L. nr. 173/25.05.2010 privind aprobarea bugetului de venituri şi cheltuieli şi a criteriilor şi obiectivelor de performanţă pentru anul 2010 ale Regiei Autonome de Transport Timişoara, în baza Ordonanţei de Urgenţă a Guvernului nr. 55/2010 privind unele măsuri de reducere a cheltuielilor publice. Menţionăm că rectificarea bugetului de venituri şi cheltuieli ale regiei pe semestrul II al anului 2010 a fost aprobat de către Consiliul de Administraţie al acesteia prin Hotărârea nr. 70/13.07.2010.
Potrivit art. IV, alin. (1) din Ordonanţa de Urgenţă a Guvernului nr. 55/2010 privind unele măsuri de reducere a cheltuielilor publice, în termen de 15 zile de la intrarea în vigoare a ordonanţei , regiile autonome vor prezenta spre aprobare bugetele de venituri şi cheltuieli rectificative, la întocmirea cărora se va avea în vedere reducerea cu 20% a cheltuielilor cu bunurile şi serviciile, altele decât cele pentru activităţile de producţie, a cheltuielilor cu prestaţiile externe, a cheltuielilor de protocol, reclamă şi publicitate, programate pentru semestrul II  2010.

Astfel s-au redus unele cheltuieli cu un procent de 20% pentru semestrul II al anului 2010 în valoare totală de 410.900 lei după cum urmează:

· cheltuieli cu sponsorizare – cu suma de 20.000 lei;                                      
· cheltuieli prevăzute de Codul muncii – ajutoare materiale, cadouri cu suma de 50.000 lei;

· cheltuieli de protocol – cu suma de 1.000 lei;

· cheltuieli de reclamă şi publicitate – cu suma de 6.300 lei;

· cheltuieli cu serviciile prestate de terţi – cu suma de 263.600 lei;

· cheltuieli cu comisioane şi onorarii – cu suma de 70.000 lei.

Menţionăm că toţi ceilalţi indicatori au rămas nemodificaţi până când situaţia va impune revizuirea acestora.


În conformitate cu prevederile Ordinului Ministrului Finanţelor nr. 616/04.05.2000, pentru aprobarea Normelor metodologice privind întocmirea bugetului de venituri şi cheltuieli de către agenţii economici;

PROPUNEM:
Rectificarea, prin hotărâre a Consiliului Local al Municipiului Timişoara, bugetului de venituri şi cheltuieli pe semestrul II al anului 2010 la Regia Autonomă de Transport Timişoara aprobat prin H.C.L. nr. 173/25.05.2010 privind aprobarea bugetului de venituri şi cheltuieli şi a criteriilor şi obiectivelor de performanţă pentru anul 2010 ale Regiei Autonome de Transport Timişoara, conform Anexei.

